فضل حسین اصغری:

انجینئر ممتاز حسین رضوی کا اغواء ریاستی دہشتگردی ہے

المہدی سینٹر جامشورو سے جاری بیان میں اصغریہ آرگنائزیشن کے مرکزی صدر فضل حسین اصغری نے امامیہ اسٹوڈنٹس آرگنائزیشن پاکستان کے سابقہ رکن مرکزی نظارت انجینئر ممتاز حسین رضوی اغواء کئے جانے شدید الفاظ میں مذمت کی ۔

خبر کا کوڈ: ۴۳۴۸۰۳

تاریخ: ۲۷ فروردين ۲۰۱۸ - ۲۲:۳۲

رسا نیوز ایجنسی کی رپورٹ کے مطابق، اصغریہ آرگنائزیشن کے مرکزی صدر فضل حسین اصغری نے امامیہ اسٹوڈنٹس آرگنائزیشن پاکستان کے سابقہ رکن مرکزی نظارت انجینئر ممتاز حسین رضوی اغواء کئے جانے شدید الفاظ میں مذمت کرتے ہوئے کہا:‌ ہم کسی صورت غیر قانونی اقدامات برداشت نہیں کریں گے، حکومت فوری طورپرممتاز رضوی کی بازیابی کو یقینی بنائے۔ ہم پاکستان کے وفادار شہری ہیں، ہمارے آباؤ اجداد نے اس وطن کو جان کی قربانیاں دے کر حاصل کیا، موجودہ حکومت انتقامی کاروایاں بند کرے، ملت تشیع کو مجبور نہ کیا جائے کہ ہم اپنے اسیران  بالخصوص ممتاز رضوی کی بازیابی کی لیے انتہائی قدم اٹھانے پر مجبور ہو جائیں ۔

انہوں‌ نے سندھ حکومت کی جانب سے ممتاز رضوی کے اغواء کو ریاستی دہشتگردی اور آپریشن ردالفساد پر سوالیہ نشان قرار دیا اور کہا: ہم واضح کردینا چاہتے ہیں کہ ممتاز رضوی سمیت دیگر جبری گمشدگان کا اغواء ماورائے آئین اور جمہوری اقدار کے منافی ہے ہم آرمی چیف اور چیف جسٹس آف پاکستان سے اپیل کرتے ہے کہ وہ ان انسانی حقوق کی پامالی کا نوٹس لیں اور اگر ملت جعفریہ کے کسی فرد کا کوئی مسئلہ ہے تو اسے قانونی حراست میں لے کر اس کےخلاف کاروائی کی جائے ۔ /۹۸۸/ ن۹۲۱